Misija banka

17. 1. 2018. Točno 21 minut čez polnoč je skupina vrhunsko treniranih kriminalcev vlomila v Ghandijevo centralno banko. Vlomilci si obetajo bogat plen - 726 bitcoinov, ki jih je Bolgarska vlada pred 4 dnevi nakazala na račun v Somaliji. Toda roparjem novi varnostni sistem v banki prekriža račune in napredovanje se je ustavilo. Pomagajte jim, da uspešno izpeljejo rop! Če vam spodleti, bodo primorani prekiniti operacijo, ali pa jih bo ujela policija.

Med plazenjem po prezračevalnem sistemu je agent 000 naletel na oviro. Agent 001 si mora nemudoma nadeti svojo črno obleko z vlomilskim orodjem, da ga s helikopterjem odpeljete na pristajalno ploščad na strehi banke, od koder bo vstopil v stavbo. Tam bo izključil alarm in agent 000 bo lahko nadaljeval z misijo.

Ko bo alarmni sistem izključen, bo agent 000 splezal na drug konec poslopja in se spustil v spodnje nadstropje do varnostne sobe. Tam bo povezal varnostni sistem z zunanjim generatorjem. Zunanja ekipa bo lahko nato skozenj poslala dovolj velik tok, ki bo scvrl vezje, varnostni sistem bo onesposobljen in kriminalci lahko znatno bogatejši zapustijo sceno.

Vendar pohitite! Imate 10 minut preden se mimo banke pripelje naslednja policijska patrulja. V tem primeru je vaš tovariš znotraj banke aretiran, dolge mesece načrtovana misija pa bo splavala po vodi. Dobro izkoristite svoj zločinski um in vlomilske veščine. Če želite oropati banko(,) boste morali delovati kot ekipa.

Pripomočki: helikopter, škatlica vžigalic

Dodatna navodila: Sefa ne smete odpirati na silo ali ga zažgati. **Upoštevajte** **navodila** **varuha** **sefa.** Avtomobilčki, zastavice, telefon, stebri in črke služijo zgolj kot dekoracija, zato si ne belite preveč glave z njimi.